Humbug
Humbug – trečiasis britų grupės „Arctic Monkeys“ albumas. „Humbug“ pirmiausia buvo išleistas Japonijoje, 2009 m. rugpjūčio 19 d. Vėliau, 2009 m. rugpjūčio 21 d., jis išleistas Australijoje, Brazilijoje ir Vokietijoje. JK albumas pasirodė 2009 m. rugpjūčio 24 d., JAV diena vėliau, o Graikijoje 2009 m. rugpjūčio 31 d. Albumas buvo išleistas prieš jų pasirodymą Redingo ir Lydso festivaliuose. Albumo viršelis buvo atskleistas grupės puslapyje 2009 m. birželio 22 d.